2018. gada Noteikumi Nr.

Rīgā (prot. Nr.   .§)

**Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.3. pasākuma** **"Sabiedrībā balstītu sociālo pakalpojumu sniegšana" īstenošanas noteikumi**

*Izdoti saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu*

**I. Vispārīgie jautājumi**

1. Noteikumi nosaka:
   1. kārtību, kādā īsteno darbības programmas "Izaugsme un nodarbinātība" specifiskā atbalsta mērķa 9.2.2. "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.3. pasākumu "Sabiedrībā balstītu sociālo pakalpojumu sniegšana" (turpmāk – pasākums);
   2. pasākuma mērķi;
   3. pasākumam pieejamo finansējumu;
   4. prasības Eiropas Sociālā fonda (turpmāk – ESF) projekta iesniedzējam;
   5. atbalstāmo darbību un izmaksu attiecināmības nosacījumus;
   6. vienkāršoto izmaksu piemērošanas nosacījumus un kārtību;
   7. pasākuma īstenošanas nosacījumus, tai skaitā līguma par projekta īstenošanu vienpusējā uzteikuma nosacījumus.
2. Pasākuma mērķis ir palielināt sabiedrībā balstītu sociālo pakalpojumu pieejamību bērniem ar funkcionāliem traucējumiem, kuriem ir noteikta invaliditāte, lai pilnveidotu bērnu sociālās prasmes un funkcionālās spējas.
3. Pasākuma mērķa grupa ir:
   1. bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs;
   2. šo noteikumu 3.1.apakšpunktā minēto mērķa grupas personu vecāki, aizbildņi vai audžuģimenes.
4. Pasākuma ietvaros līdz 2023. gada 31. decembrim sasniedzams šāds uzraudzības (iznākuma) rādītājs – bērnu ar funkcionāliem traucējumiem, kuri saņem ESF atbalstītus sociālos pakalpojumus, skaits – 1 300.
5. Pasākumu īsteno atklātas projektu iesniegumu atlases veidā.
6. Pasākuma ietvaros atbildīgās iestādes funkcijas pilda Labklājības ministrija (turpmāk – atbildīgā iestāde).
7. Pasākumam pieejamais kopējais attiecināmais finansējums ir 4 966 962 *euro*, tai skaitā ESF finansējums – 4 221 918 *euro* un valsts budžeta finansējums – 745 044 *euro*.
8. Maksimālais attiecināmais ESF finansējuma apmērs nepārsniedz 85 procentus no plānotā projekta kopējā attiecināmā finansējuma, valsts budžeta finansējuma apmērs – 15 procentus no projekta kopējā attiecināmā finansējuma.
9. Pasākuma ietvaros izmaksas ir attiecināmas, ja tās atbilst šajos noteikumos minētajām izmaksu pozīcijām un ir radušās laikposmā no līguma par projekta īstenošanu noslēgšanas dienas.
10. Projekta minimālā attiecināmo izmaksu kopsumma nav ierobežota, projekta maksimālā attiecināmo izmaksu kopsumma ir 191 000 *euro*. Projekta attiecināmo izmaksu kopsummu aprēķina, reizinot šo noteikumu 3.1. apakšpunktā minēto mērķa grupas personu skaitu projektā ar indikatīvajām izmaksām uz vienu mērķa grupas personu, kas nepārsniedz 3 820 *euro.* Maksimālais šo noteikumu 3.1 apakšpunktā minēto mērķa grupas personu skaits ir 50 personas.
11. Sadarbības iestāde atklātu projektu iesniegumu atlasi organizē uzsaukumos ne retāk kā vienu reizi gadā, par to paziņojot oficiālajā izdevumā "Latvijas Vēstnesis" un savā tīmekļvietnē. Sadarbības iestāde atklātas projektu iesniegumu atlases uzsaukumu termiņus saskaņo ar atbildīgo iestādi. Atklātā projektu iesniegumu atlase ilgst, kamēr ir pieejams šo noteikumu 7. punktā noteiktais pasākuma finansējums, ievērojot, ka pēdējo uzsaukumu organizē ne vēlāk kā 2021. gada 31. janvārī.

**II. Prasības projekta iesniedzējam**

1. Projektu iesniedzēji pasākuma ietvaros ir biedrības un nodibinājumi. Projekta iesniedzējs iesniedz projekta iesniegumu par to šo noteikumu 14.1. apakšpunktā minēto sabiedrībā balstītu sociālo pakalpojumu šo noteikumu 3. punktā minētajām mērķa grupas personām, par kuru tas ir reģistrēts sociālo pakalpojumu sniedzēju reģistrā.
2. Projekta iesniedzējs saskaņā ar projekta iesniegumu atlases nolikuma prasībām sagatavo projekta iesniegumu un iesniedz to Kohēzijas politikas fondu vadības informācijas sistēmā 2014. – 2020. gadam. Projekta iesniedzējs var iesniegt vienu projekta iesniegumu katrā atklātās projektu iesniegumu atlases uzsaukumā katrā plānošanas reģionā.

**III. Atbalstāmās darbības un izmaksas**

1. Pasākuma ietvaros ir atbalstāmas šādas darbības:

* 1. sabiedrībā balstītu sociālo pakalpojumu sniegšana šo noteikumu 3. punktā minētajām mērķa grupas personām:
     1. sociālās rehabilitācijas pakalpojumu, dienas aprūpes centra pakalpojumu, īslaicīgās aprūpes jeb "atelpas brīža" pakalpojumu (turpmāk – "atelpas brīdis") un aprūpes mājās pakalpojumu sniegšana šo noteikumu 3.1. apakšpunktā minētajām mērķa grupas personām;
     2. sociālās rehabilitācijas pakalpojumu sniegšana šo noteikumu 3.2. apakšpunktā minētajām mērķa grupas personām;
  2. informācija par projektu īstenošanu un publicitātes pasākumi;
  3. projekta vadība un tā īstenošanas nodrošināšana.

1. Pasākuma ietvaros plāno šādas izmaksas:
   1. tiešās attiecināmās personāla izmaksas;
   2. pārējās attiecināmās izmaksas;
2. Šo noteikumu 15.1. apakšpunktā minētās tiešās attiecināmās personāla izmaksas ietver finansējuma saņēmēja projekta īstenošanas personāla atlīdzības izmaksas un finansējuma saņēmēja vadības personāla atlīdzības izmaksas, izņemot virsstundas. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze.
3. Šo noteikumu 15.2. apakšpunktā minētās pārējās attiecināmās izmaksas finansējuma saņēmējs plāno kā vienu izmaksu pozīciju 40 procentu apmērā no šo noteikumu 16. punktā minētajām izmaksām.
4. Pasākuma ietvaros šo noteikumu 15.2. apakšpunktā minēto izmaksu pievienotās vērtības nodokļa izmaksas ir attiecināmās izmaksas, ja tās nav atgūstamas atbilstoši normatīvajiem aktiem nodokļu politikas jomā.
5. Šo noteikumu [14. punktā](https://likumi.lv/ta/id/277300-darbibas-programmas-izaugsme-un-nodarbinatiba-eiropas-sociala-fonda-9-1-4-specifiska-atbalsta-merka-palielinat-diskriminacijas#p14) minēto atbalstāmo darbību un šo noteikumu [15. punktā](https://likumi.lv/ta/id/277300-darbibas-programmas-izaugsme-un-nodarbinatiba-eiropas-sociala-fonda-9-1-4-specifiska-atbalsta-merka-palielinat-diskriminacijas#p15) minēto izmaksu veikšanai sadarbības iestāde finansējuma saņēmējam veic avansa un starpposma maksājumus atbilstoši normatīvajam aktam par valsts budžeta līdzekļu plānošanu, nodrošinot avansa un starpposma maksājumu kopsummu 100 procentu apmērā no projekta apstiprinātā kopējā attiecināmā finansējuma.

**IV. Pasākuma un projekta īstenošanas nosacījumi**

1. Finansējuma saņēmējs projektā neiesaista šo noteikumu 3.1. apakšpunktā minētās mērķa grupas personas, kuras vienlaikus saņem atbalstu 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.2. pasākumā "Sociālo pakalpojumu atbalsta sistēmas pilnveide".
2. Pirms šo noteikumu 14.1. apakšpunktā minēto sabiedrībā balstītu sociālo pakalpojumu sniegšanas finansējuma saņēmējs atbilstoši normatīvajiem aktiem par prasībām sociālo pakalpojumu sniedzējiem veic šo noteikumu 3.1. apakšpunktā minēto mērķa grupas personu individuālo vajadzību izvērtēšanu un pakalpojumu plāna izstrādi. Pakalpojumu plānā nepieciešamības gadījumā iekļauj arī šo noteikumu 3.2. apakšpunktā minēto mērķa grupas personu vajadzības.
3. Šo noteikumu 14.1. apakšpunktā minētos sabiedrībā balstītos sociālos pakalpojumus īsteno finansējuma saņēmējs atbilstoši normatīvajiem aktiem par prasībām sociālo pakalpojumu sniedzējiem un saskaņā ar šo noteikumu 21. punktā minētiem pakalpojumu plāniem, nepieciešamības gadījumā piesaistot citu pakalpojumu sniedzēju. Sabiedrībā balstītus sociālos pakalpojumus projekta ietvaros sniedz ne ilgāk kā 12 mēnešus.
4. Sabiedrībā balstīto sociālo pakalpojumu īstenošanā finansējuma saņēmējs ievēro šādus nosacījumus:
   1. aprūpes mājās pakalpojumu, kas ietver aprūpi un uzraudzību, pašaprūpes spēju attīstību un brīvā laika saturīgu pavadīšanu, sniedz šo noteikumu 3.1. apakšpunktā minētajām mērķa grupas personām, kurām izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību sakarā ar smagiem funkcionāliem traucējumiem:
      1. līdz četru gadu vecumam (ieskaitot) – līdz 50 stundām nedēļā;
      2. no piecu gadu vecuma līdz 17 gadu vecumam (ieskaitot) – līdz 10 stundām nedēļā;
   2. "atelpas brīža" pakalpojumu sniedz šo noteikumu 3.1. apakšpunktā minētajām mērķa grupas personām, kurām ir izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību sakarā ar smagiem funkcionāliem traucējumiem, līdz 30 diennaktīm projekta īstenošanas laikā;
   3. sociālās rehabilitācijas pakalpojumus šo noteikumu 3. punktā minētajām mērķa grupas personām sniedz:
      1. ne vairāk kā 40 pakalpojumu sniegšanas reizes visā projekta īstenošanas laikā šo noteikumu 3.1. apakšpunktā minētajām mērķa grupas personām;
      2. ne vairāk kā 20 pakalpojumu sniegšanas reizes visā projekta īstenošanas laikā šo noteikumu 3.2. apakšpunktā minētajām mērķa grupas personām;
   4. dienas aprūpes centra pakalpojumu šo noteikumu 3.1. apakšpunktā minētajām mērķa grupas personām sniedz ne vairāk kā 250 darba dienas visā projekta īstenošanas laikā.
5. Ja projektā iesaistītajām šo noteikumu 3.1. apakšpunktā minētajām mērķa grupas personām projekta īstenošanas laikā netiek atkārtoti noteikta invaliditāte, tām ir tiesības pabeigt izmantot pakalpojumu plānā ietvertos šo noteikumu 14.1.1. apakšpunktā minētos sociālās rehabilitācijas pakalpojumus līdz projekta īstenošanas noslēgumam, savukārt šo noteikumu 3.2. apakšpunktā minētajām mērķa grupas personām – pabeigt izmantot šo noteikumu 14.1.2. apakšpunktā minētos sociālās rehabilitācijas pakalpojumus līdz projekta īstenošanas noslēgumam.
6. Īstenojot projektu, finansējuma saņēmējs:
   1. nodibina darba tiesiskās attiecības ar šo noteikumu 16. punktā minēto personālu un, paredzot tam atlīdzības izmaksas, nodrošina, ka personāls tiek piesaistīts normālu vai nepilnu darba laiku (tai skaitā atlīdzībai var piemērot daļlaika attiecināmības principu), veicot personāla darba laika uzskaiti par nostrādāto laiku. Ja personāla atlīdzībai piemēro daļlaika attiecināmības principu, papildus veic uzskaiti par veiktajām funkcijām;
   2. nodrošina, lai personāla atlīdzības izmaksas būtu līdzvērtīgas pārējo finansējuma saņēmēja darbinieku un amatpersonu atalgojumam;
   3. nodrošina šo noteikumu 3. punktā minētajām mērķa grupas personām sniegto sabiedrībā balstītu pakalpojumu uzskaiti personu līmenī, tai skaitā uzskaita sniegtā sabiedrībā balstītā sociālā pakalpojuma veidu un sniegšanas ilgumu, norādot pakalpojuma sniegšanas uzsākšanas un pabeigšanas laiku pilnās stundās. Ja projektā tiek sniegts "atelpas brīža" pakalpojums, tā sniegšanas ilgumu uzskaita diennaktīs.
   4. uzkrāj datus par šādu horizontālā principa "Vienlīdzīgas iespējas" horizontālo rādītāju – atbalstu saņēmušo sociālās atstumtības un nabadzības riskam pakļauto iedzīvotāju skaits;
   5. uzkrāj informāciju par projekta ietvaros atbalstu saņēmušajām personām atbilstoši normatīvajiem aktiem par Eiropas Savienības struktūrfondu un Kohēzijas fonda projektu pārbaužu veikšanas kārtību 2014. – 2020. gada plānošanas periodā un maksājuma pieprasījuma veidlapā noteiktajiem datiem, kā arī atbilstoši Eiropas Parlamenta 2013. gada 17. decembra Regulai (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006, kā arī pēc vadošās iestādes pieprasījuma nodrošina šo datu pieejamību izvērtēšanas vajadzībām;
   6. nodrošina informācijas un publicitātes pasākumus, kas noteikti Eiropas Parlamenta un Padomes 2013. gada 17. decembra Regulā (ES) Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083/oj/?locale=LV), un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana;
   7. savā tīmekļvietnē, ja tāda ir, ne retāk kā reizi trijos mēnešos ievieto aktuālu informāciju par projekta īstenošanu.
7. Pēc projekta īstenošanas beigām finansējuma saņēmējs nodrošina projekta ietvaros sniegto sabiedrībā balstītu sociālo pakalpojumu pieejamību personām, kuras atbilst šo noteikumu 3.1. apakšpunktā minētās mērķa grupas pazīmēm, vismaz tikpat ilgu laiku, kā šie pakalpojumi tika sniegti projektā.
8. Grozījumus projektā izdara atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā.
9. Sadarbības iestādei ir tiesības vienpusēji atkāpties no līguma par projekta īstenošanu jebkurā no šādiem gadījumiem:
   1. finansējuma saņēmējs nepilda līguma par projekta īstenošanu noteikumus, tai skaitā projekta īstenošana nenotiek atbilstoši projektā noteiktajiem termiņiem vai ir iestājušies citi apstākļi, kas negatīvi ietekmē vai var ietekmēt pasākuma uzraudzības rādītāja sasniegšanu;
   2. citos gadījumos, kas noteikti līgumā par projekta īstenošanu.
10. Pasākuma ietvaros projektu īsteno ne ilgāk kā 18 mēnešus. Projektu īsteno no dienas, kad noslēgts līgums par projekta īstenošanu, bet ne ilgāk kā līdz 2023. gada 31. decembrim.
11. Projekta īstenošanas vieta ir Latvijas Republikas teritorija.

Ministru prezidents,

veselības ministra

pienākumu izpildītājs Māris Kučinskis

Labklājības ministrs Jānis Reirs

Vjakse, 67021641

Ilga.Vjakse@lm.gov.lv